sukhrobnurali/uzbek-legal-corpus huggingface dataset:
Oʻzbekiston Respublikasi bojxona chegarasi orqali radioelektron vositalar va yuqori chastotali qurilmalarni olib oʻtish tartibiga oʻzgartirishlar kiritish toʻgʻrisida
(resolution, 2021-03-04)

Oʻzbekiston Respublikasining “Oʻzbekiston Respublikasi Davlat xavfsizlik xizmati toʻgʻrisida”gi Qonuni, Oʻzbekiston Respublikasi Prezidentining 2018-yil 14-martdagi PF-5379-son “Oʻzbekiston Respublikasining Davlat xavfsizligi tizimini takomillashtirish chora-tadbirlari toʻgʻrisida”gi hamda 2018-yil 19-fevraldagi PF-5349-son “Axborot texnologiyalari va kommunikatsiyalari sohasini yanada takomillashtirish chora-tadbirlari toʻgʻrisida”gi farmonlari, Oʻzbekiston Respublikasi Vazirlar Mahkamasining 2018-yil 1-maydagi 318-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi hamda Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi huzuridagi Aloqa, axborotlashtirish va telekommunikatsiya texnologiyalari sohasida nazorat boʻyicha inspeksiya toʻgʻrisidagi nizomlarni tasdiqlash haqida”gi qaroriga muvofiq Oʻzbekiston Respublikasi Davlat bojxona qoʻmitasi va Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi qaror qiladi: 1. Oʻzbekiston Respublikasi Davlat bojxona qoʻmitasi va Oʻzbekiston pochta va telekommunikatsiya agentligining 1998-yil 29-oktabrdagi 05/20-889, 01-8/2504-son bilan tasdiqlangan Oʻzbekiston Respublikasi bojxona chegarasi orqali radioelektron vositalar va yuqori chastotali qurilmalarni olib oʻtish tartibiga (roʻyxat raqami 526, 1998-yil 9-noyabr) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 3-bandning “b” kichik bandidagi “Milliy” degan soʻz “Davlat” degan soʻz bilan almashtirilsin. 2. 5-bandda “Aloqa, axborotlashtirish va telekommunikatsiya texnologiyalari sohasida nazorat boʻyicha davlat inspeksiyasi” degan soʻzlar “Aloqa, axborotlashtirish va telekommunikatsiya texnologiyalari sohasida nazorat boʻyicha inspeksiya” degan soʻzlar bilan almashtirilsin.
Idoraviy normativ-huquqiy hujjatlarni tayyorlash va qabul qilish qoidalariga oʻzgartirishlar kiritish toʻgʻrisida
(order, 2025-10-09)

Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qaroriga asosan, buyuraman: 1. Oʻzbekiston Respublikasi adliya vazirining 2014-yil 28-fevraldagi 53-mh-son buyrugʻi (roʻyxat raqami 2565, 2014-yil 28-fevral) (Oʻzbekiston Respublikasi qonun hujjatlari toʻplami, 2014-y., 10-son, 110-modda) bilan tasdiqlangan Idoraviy normativ-huquqiy hujjatlarni tayyorlash va qabul qilish qoidalariga ilovaga muvofiq oʻzgartirishlar kiritilsin. 2. Mazkur buyruq davlat roʻyxatidan oʻtkazilsin hamda Hukumat bayonnoma qarorlari va idoraviy normativ hujjatlarni huquqiy ekspertizadan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruqning ijrosini nazorat qilish vazirning birinchi oʻrinbosari N. Joʻrayev zimmasiga yuklansin. 1. 65-bandning “g” kichik bandi quyidagi tahrirda bayon etilsin: “g) idoraviy normativ-huquqiy hujjat loyihasining Oʻzbekiston Respublikasi Yagona interaktiv davlat xizmatlari portaliga jamoatchilik muhokamasi oʻtkazilishi uchun joylashtirilganligi va uning natijalari haqidagi maʼlumotlar.”. 2. 68-band quyidagi tahrirda bayon etilsin: “68. Ijtimoiy-iqtisodiy rivojlanish, iqtisodiyotning alohida sohalari va tarmoqlari hamda Oʻzbekiston Respublikasining Davlat budjeti masalalari bilan bogʻliq idoraviy normativ-huquqiy hujjatlar loyihalari tegishlicha Oʻzbekiston Respublikasi Iqtisodiyot vazirligi va Moliya vazirligi, tashqi savdo bilan bogʻliq masalalar boʻyicha — Oʻzbekiston Respublikasi Tashqi savdo vazirligi bilan, investitsiyalar bilan bogʻliq masalalar boʻyicha — Oʻzbekiston Respublikasi Investitsiyalar boʻyicha davlat qoʻmitasi bilan, tashqi siyosiy faoliyat bilan bogʻliq masalalar boʻyicha — Oʻzbekiston Respublikasi Tashqi ishlar vazirligi bilan nodavlat notijorat tashkilotlarining huquqlari va qonuniy manfaatlariga daxldor masalalar boʻyicha — Oʻzbekiston nodavlat notijorat tashkilotlari milliy assotsiatsiyasi bilan, advokatlik faoliyati va sud ishini yuritish bilan bogʻliq masalalar boʻyicha — Oʻzbekiston Respublikasi Advokatlar palatasi bilan, tadbirkorlik faoliyatini amalga oshirishga bevosita yoki bilvosita taʼsir qiladigan masalalar boʻyicha — Oʻzbekiston Respublikasi Savdo-sanoat palatasi bilan kelishilishi lozim.”.
Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish toʻgʻrisida (Oʻzbekiston Respublikasining “Mahsulotlar va xizmatlarni sertifikatlashtirish toʻgʻrisida”gi Qonuni)
(law, 2025-12-16)

Oʻzbekiston Respublikasining “Mahsulotlar va xizmatlarni sertifikatlashtirish toʻgʻrisida”gi Qonunining 5 va 10-moddalariga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga* muvofiq ayrim qarorlariga 2019-yil 1-yanvardan boshlab oʻzgartirishlar va qoʻshimcha kiritilsin. 2. “Oʻzstandart” agentligi 2018-yil 1-noyabrgacha metall mahsulotlarini toʻliq sinovlardan oʻtkazish maqsadida hududiy sinov va sertifikatlashtirish markazlarining sinov laboratoriyalarini jihozlash va modernizatsiyalashni taʼminlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.S. Otajonov va “Oʻzstandart” agentligi Bosh direktori A.U. Karimov zimmasiga yuklansin.
Oʻzbekiston Respublikasi Hukumatining ayrim qarorlariga oʻzgartirishlar va qoʻshimchalar kiritish toʻgʻrisida (Oʻzbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari toʻgʻrisida” 2018-yil 11-apreldagi PF-5409-son Farmoni)
(decree, 2025-02-03)

Oʻzbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari toʻgʻrisida” 2018-yil 11-apreldagi PF-5409-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar va qoʻshimchalar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasining ichki ishlar vaziri P.R. Bobojonov zimmasiga yuklansin. 2. Vazirlar Mahkamasining “Portlovchi moddalar va portlatish vositalarini Oʻzbekiston Respublikasiga olib kirish, transportda tashish, saqlash va ulardan foydalanish tartibini takomillashtirish chora-tadbirlari toʻgʻrisida” 2004-yil 6-maydagi 213-son qarorida (Oʻzbekiston Respublikasi QT, 2004-y., 5-son, 46-modda): a) 2-bandning uchinchi xatboshi chiqarib tashlansin; b) 2-ilova 11-bandining uchinchi, beshinchi va oltinchi xatboshilari chiqarib tashlansin. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekiston Respublikasining tashqi iqtisodiy faoliyatini yanada tartibga solish chora-tadbirlari toʻgʻrisida” 2008-yil 27-martdagi PQ-823-son qarori)” 2008-yil 7-maydagi 90-son qaroriga (Oʻzbekiston Respublikasi QT, 2008-yil 5-son, 17-modda) 12-bandning “a” kichik bandi oʻz kuchini yoʻqotgan deb hisoblansin. 5. Vazirlar Mahkamasining 2011 16-fevraldagi 35-son qarori (Oʻzbekiston Respublikasi QT, 2011-y., 2-son, 9-modda) bilan tasdiqlangan Oʻzbekiston Respublikasida xavfli yuklarni avtomobil transportida tashish qoidalarida: a) 2-bandning oʻn uchinchi xatboshi, 50-band, 51-bandning uchinchi xatboshi, 56-bandning “e” kichik bandi, 88-bandning oltinchi xatboshi, 101-bandning ikkinchi xatboshi oʻz kuchini yoʻqotgan deb hisoblansin; b) 57-bandning birinchi xatboshidagi “ruxsatnomada” soʻzi “marshrutda” soʻzi bilan almashtirilsin; v) 91-bandning birinchi xatboshidagi “hududiy yoʻl harakati xavfsizligi boshqarmalarining oldinda va orqada ikkita patrul avtomobili” soʻzlari “tashuvchining harakat xavfsizligi xizmati avtomobillari” soʻzlari bilan almashtirilsin.
Toshkent shahrida ““Delta city” xalqaro yuqori texnologiyali inovatsion markaz” loyihasini amalga oshirish boʻyicha tashkiliy chora-tadbirlar toʻgʻrisida
(resolution, 2019-06-08)

Toshkent shahrida ““Delta city” xalqaro yuqori texnologiyali innovatsion markaz” loyihasini amalga oshirish boʻyicha ishlarni sifatli va oʻz vaqtida tashkil etish maqsadida: 2. “Hi-tech city” xalqaro yuqori texnologiyali innovatsion markaz nomi “DELTA CITY” xalqaro yuqori texnologiyali innovatsion markaz deb oʻzgartirilsin (keyingi oʻrinlarda — loyiha). 6. Quyidagilar: a) loyihani amalga oshirish doirasida 2021-yilning 1-iyuliga qadar: investorlar loyiha hududida obyektlar qurilishi bilan bogʻliq faoliyat qismida yagona soliq toʻlovi, mulk soligʻi va yer soligʻi toʻlashdan; bosh pudrat va bosh loyiha tashkilotlari Oʻzbekiston Respublikasining norezidentlari tomonidan bajarilgan ishlar (xizmatlar) boʻyicha qoʻshilgan qiymat soligʻi toʻlashdan; belgilangan tartibda shakllantiriladigan roʻyxatlar boʻyicha Direksiya, investorlar, bosh pudrat tashkiloti tomonidan olib kelinadigan, Oʻzbekiston Respublikasida ishlab chiqarilmaydigan qurilish texnikasi, uskunalar, butlovchi buyumlar, ehtiyot qismlar, qurilish materiallari, metall konstruksiyalar bojxona toʻlovlaridan (bojxona yigʻimlaridan tashqari) ozod etilsin; 7. Oʻzbekiston Respublikasi Tashqi ishlar vazirligi Direksiyaning buyurtmanomalariga koʻra, loyihani amalga oshirish doirasida jalb etiladigan xorijiy mutaxassislarga kirish vizalarini konsullik yigʻimlari va boshqa yigʻimlarni undirmasdan belgilangan tartibda rasmiylashtirilishini taʼminlasin. 8. Oʻzbekiston Respublikasi Ichki ishlar vazirligi Direksiyaning buyurtmanomalariga koʻra, loyihani amalga oshirish doirasida jalb etiladigan xorijiy mutaxassislarga koʻp martalik vizalar berilishi va muddati uzaytirilishini, shuningdek, ular vaqtincha yashab turgan joylarda vaqtinchalik roʻyxatdan oʻtkazilishi va muddati uzaytirilishini davlat boji undirmasdan belgilangan tartibda taʼminlasin. 9. Oʻzbekiston Respublikasi Bandlik va mehnat munosabatlari vazirligi Direksiyaning buyurtmalariga koʻra, loyihani amalga oshirish doirasida xorijiy mutaxassislarni respublikaga jalb etishga ruxsatnomalar berilishini, shuningdek, mazkur xorijiy mutaxassislarga Oʻzbekiston Respublikasi hududida mehnat faoliyati bilan shugʻullanish huquqini tasdiqlovchi hujjat berilishi (muddati uzaytirilishi)ni belgilangan tartibda taʼminlasin. 10. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari – Oʻzbekiston Respublikasi investitsiyalar boʻyicha davlat qoʻmitasining raisi S.R. Xolmurodov, Oʻzbekiston Respublikasi axborot texnologiyalari va kommunikatsiyalarini rivojlantirish vaziri A.I. Axmedxodjayev va Toshkent shahar hokimi vazifasini bajaruvchi J.O. Ortiqxoʻjayev zimmasiga yuklansin.
2018/2019 oʻquv yilida Oʻzbekiston Respublikasi Fuqaro muhofazasi instituti magistraturasiga qabul toʻgʻrisida
(resolution, 2021-02-22)

Oʻzbekiston Respublikasi Favqulodda vaziyatlar vazirligi hamda Favqulodda vaziyatlarda ularning oldini olish va harakat qilish davlat tizimi uchun yuqori malakali magistrlar tayyorlash maqsadida Vazirlar Mahkamasi qaror qiladi: 1. Oʻzbekiston Respublikasi Fuqaro muhofazasi institutining 5A640103 — “Favqulodda vaziyatlarda aholi xavfsizligi” mutaxassisligi boʻyicha magistratura bosqichiga 2018/2019 oʻquv yili uchun qabul kvotasi jami 25 ta oʻrin, shundan 5 ta oʻrin davlat granti va 20 ta oʻrin toʻlov-kontrakt asosida belgilansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov va Oʻzbekiston Respublikasi favqulodda vaziyatlar vaziri vazifasini bajaruvchi T.A. Xudaybergenov zimmasiga yuklansin.
“Oʻzbekiston Respublikasi Tovar-xomashyo birjasi birja savdolarida omixta yemni sotish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2018-07-03)

Oʻzbekiston Respublikasi Prezidentining 2018-yil 19-yanvardagi PQ-3484-son “Yogʻ-moy tarmogʻini jadal rivojlantirish chora-tadbirlari toʻgʻrisida”gi qarori va Oʻzbekiston Respublikasi Vazirlar Mahkamasining 2018-yil 27-apreldagi 312-son “Respublikada zamonaviy sanoat usulida omixta yem ishlab chiqarishni tashkil etish chora-tadbirlari toʻgʻrisida”gi qaroriga muvofiq Oʻzbekiston Respublikasi Iqtisodiyot vazirligi va Moliya vazirligi qaror qiladi: 1. Oʻzbekiston Respublikasi Iqtisodiyot vazirligi va Moliya vazirligining 2008-yil 22-dekabrdagi 60 va 118-son “Oʻzbekiston Respublikasi tovar-xomashyo birjasi birja savdolarida omixta yemni sotish tartibi toʻgʻrisidagi nizomni tasdiqlash haqida”gi qarori (roʻyxat raqami 1884 2009-yil 16-yanvar) (Oʻzbekiston Respublikasi qonun hujjatlari toʻplami, 2009-y., 3-son, 19-modda) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Qishloq xoʻjaligi vazirligi, Markaziy banki, Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, “Oʻzdonmahsulot” AK va “Oʻzbekiston respublika tovar-xomashyo birjasi” AJ bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi samoviy hududida fuqaro va eksperimental aviatsiyasining parvoz qilish aviatsiya qoidalarining (OʻzR AQ-91) I bob birinchi paragrafiga oʻzgartirish kiritish toʻgʻrisida
(order, 2018-07-03)

Oʻzbekiston Respublikasining “Oʻzbekiston Respublikasi Davlat xavfsizlik xizmati toʻgʻrisida”gi Qonuni va Oʻzbekiston Respublikasi Prezidentining 2018-yil 14-martdagi PF-5379-son “Oʻzbekiston Respublikasining davlat xavfsizligi tizimini takomillashtirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2007-yil 12-sentabrdagi 141-son buyrugʻi (roʻyxat raqami 1723, 2007-yil 29-sentabr) (Oʻzbekiston Respublikasi qonun hujjatlari toʻplami, 2007-y., 41-42-son, 420-modda) bilan tasdiqlangan Oʻzbekiston Respublikasi samoviy hududida fuqaro va eksperimental aviatsiyasining parvoz qilish aviatsiya qoidalarining (OʻzR AQ-91) I-bob birinchi paragrafining yetmish toʻqqizinchi xatboshidagi “Milliy” degan soʻz “Davlat” degan soʻz bilan almashtirilsin. 2. Mazkur oʻzgartirish Oʻzbekiston Respublikasi Mudofaa vazirligi, Oʻzbekiston Respublikasi Favqulodda vaziyatlar vazirligi huzuridagi Gidrometeorologiya xizmati markazi hamda “Oʻzbekiston havo yoʻllari” milliy aviakompaniyasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
“Maktabgacha taʼlimga qoʻyiladigan davlat talablarini tasdiqlash toʻgʻrisida”gi buyruqni oʻz kuchini yoʻqotgan deb topish toʻgʻrisida
(order, 2018-07-03)

Oʻzbekiston Respublikasi Prezidentining 2017-yil 30-sentabrdagi PF-5198-son “Maktabgacha taʼlim tizimi boshqaruvini tubdan takomillashtirish chora-tadbirlari toʻgʻrisida”gi Farmoni hamda 2017-yil 30-sentabrdagi PQ-3304-son “Oʻzbekiston Respublikasi Xalq taʼlimi vazirligi faoliyatini takomillashtirish toʻgʻrisida”gi qaroriga muvofiq buyuraman: 1. Oʻzbekiston Respublikasi Xalq taʼlimi vazirligining 2017-yil 9-iyundagi 5-mh-son “Maktabgacha taʼlimga qoʻyiladigan davlat talablarini tasdiqlash toʻgʻrisida”gi buyrugʻi (roʻyxat raqami 2898, 2017-yil 17-iyul) (Oʻzbekiston Respublikasi qonun hujjatlari toʻplami, 2017-y., 29-son, 709-modda) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi, Sogʻliqni saqlash vazirligi, Oliy va oʻrta maxsus taʼlim vazirligi. Oʻzbekiston standartlashtirish, metrologiya va sertifikatlashtirish agentligi hamda Oʻzbekiston Respublikasi Vazirlar Mahkamasi huzuridagi “Oila” ilmiy-amaliy tadqiqot markazi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi banklarida statistik hisobotni tashkil etish qoidalarini, shuningdek unga oʻzgartirishlarni oʻz kuchini yoʻqotgan deb topish haqida
(resolution, 2018-07-02)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki Boshqaruvi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Markaziy banki Boshqaruvi tomonidan 1998-yil 20-fevralda 386-son bilan tasdiqlangan Oʻzbekiston Respublikasi banklarida statistik hisobotni tashkil etish qoidalari (roʻyxat raqami 680, 1999-yil 22-mart); Oʻzbekiston Respublikasi Markaziy banki Boshqaruvining 2002-yil 21-sentabrdagi 386-1-son “Oʻzbekiston Respublikasi banklarida statistik hisobotni tashkil etish qoidalariga oʻzgartirishlar kiritish toʻgʻrisida”gi qarori (roʻyxat raqami 680-1, 2002-yil 5-oktabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-y., 19-son). 2. Mazkur qaror rasmiy eʼlon qilingan kundan eʼtiboran kuchga kiradi.
Davlat mulki obyektlaridan samarali foydalanish chora-tadbirlari toʻgʻrisida
(resolution, 2018-07-02)

Maktabgacha taʼlim muassasalari tarmogʻini kengaytirish va moddiy-texnika bazasini mustahkamlash, bolalarning maktabgacha taʼlim tizimiga yanada kengroq qamrab olinishini taʼminlash uchun qulay shart-sharoitlar yaratish hamda davlat mulki obyektlaridan samarali foydalanishni tashkil qilish maqsadida Vazirlar Mahkamasi qaror qiladi: 1. Oʻzbekiston Respublikasi Maktabgacha taʼlim vazirligi, Oʻzbekiston Respublikasi Oliy sudi hamda Xususiylashtirilgan korxonalarga koʻmaklashish va raqobatni rivojlantirish davlat qoʻmitasining Oʻzbekiston Respublikasi Oliy sudi huzuridagi Sudlar faoliyatini taʼminlash departamenti Toshkent shahar hududiy boʻlimiga qarashli Toshkent shahar, Mirobod tumani, Inoqobod koʻchasi, 1-uy manzilida joylashgan binolar va inshootlarni Toshkent shahar Mirobod tumani maktabgacha taʼlim boʻlimiga operativ boshqarish huquqi asosida bepul berish toʻgʻrisidagi taklifiga rozilik berilsin. 2. Oʻzbekiston Respublikasi Maktabgacha taʼlim vazirligi, Oʻzbekiston Respublikasi Oliy sudi ushbu qarorning 1-bandida qayd etilgan binolar va inshootlar belgilangan tartibda topshirilishini va qabul qilinishini taʼminlasin. 3. Oʻzbekiston Respublikasi Maktabgacha taʼlim vazirligi 2018-yil 1-avgustgacha Toshkent shahar, Mirobod tumani, Inoqobod koʻchasi, 1-uy manzilida joylashgan binolar va inshootlarda davlat maktabgacha taʼlim muassasasi faoliyati yoʻlga qoʻyilishini taʼminlasin. 4. Vazirlar Mahkamasining “Davlat mulkidan samarali foydalanish boʻyicha qoʻshimcha chora-tadbirlar toʻgʻrisida” 2014-yil 2-maydagi 111-son qaroriga (Oʻzbekiston Respublikasi QHT, 2014-y., 19-son, 211-modda) 1-ilovaning 5-bandi oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Abduxakimov va maktabgacha taʼlim vaziri A.V. Shin zimmasiga yuklansin.
Suv resurslaridan foydalanish samaradorligini oshirish chora-tadbirlari toʻgʻrisida
(resolution, 2018-07-02)

Oʻzbekiston Respublikasi Prezidentining “Oʻzbekiston Respublikasi Suv xoʻjaligi vazirligi faoliyatini tashkil etish chora-tadbirlari toʻgʻrisida” 2018-yil 17-apreldagi PQ-3672-sonli qarorini ijro etish, shuningdek, suv resurslaridan tejamli va oqilona foydalanishni taʼminlashning iqtisodiy mexanizmlarni takomillashtirish maqsadida: 1. 2018-yil 1-oktabrdan boshlab suv resurslaridan foydalanish uchun soliq stavkalari ilovaga muvofiq belgilab qoʻyilsin. 2. Oʻzbekiston Respublikasi Suv xoʻjaligi vazirligi Oʻzbekiston Respublikasi Davlat soliq qoʻmitasi, Oʻzbekiston Respublikasi Ekologiya va atrof muhitni muhofaza qilish davlat qoʻmitasi, Oʻzbekiston Respublikasi Davlatgeologiya va mineral resurslar qoʻmitasi bilan birgalikda 2018-yilning 1-oktabrigacha suv resurslaridan foydalanuvchilarni xatlovdan oʻtkazish chora-tadbirlarini ikki hafta muddatda ishlab chiqsin va tasdiqlasin. 3. Oʻzbekiston Respublikasi Moliya vazirligi Suv xoʻjaligi vazirligi hamda boshqa manfaatdor vazirliklar va idoralar bilan birgalikda Oʻzbekiston Respublikasining 2019-yilgi Davlat budjeti parametrlarini shakllantirish doirasida barcha toifadagi soliq toʻlovchilarning suv resurslaridan foydalanganlik uchun soliq stavkalarini tanqidiy qayta koʻrib chiqsin. 4. Oʻzbekiston Respublikasi Prezidentining “Oʻzbekiston Respublikasining 2018-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2017-yil 29-dekabrdagi PQ-3454-sonli qarori 3-bandining oʻninchi xatboshi, shuningdek uning 13-ilovasi oʻz kuchini yoʻqotgan deb hisoblansin. 5. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi suv xoʻjaligi vaziri Sh.R. Hamroyev zimmasiga yuklansin. T/r Soliq toʻlovchilar 1 kub metr uchun stavka suv resurslarining yer yuzasidagi manbalari, soʻm suv resurslarining yer osti manbalari, soʻm 1. Iqtisodiyot barcha tarmoqlari korxonalari (2 — 6-kichik bandlarda koʻrsatilgan korxonalar bundan mustasno), dehqon xoʻjaliklari, (yuridik va jismoniy shaxslar), shuningdek, tadbirkorlik faoliyatini amalga oshirish jarayonida suv resurslaridan foydalanuvchi jismoniy shaxslar 98,2 124,8 2. Sanoat korxonalari (3 — 6-kichik bandlarda koʻrsatilgan korxonalardan tashqari) 300,0 360,0 3. Avtotransport vositalarini yuvishga ixtisoslashgan korxonalar* 1000,0 1250,0 4. Elektr stansiyalari 28,4 42,2 5. Kommunal xizmat koʻrsatish korxonalari 53,9 69,7 6. Alkogolsiz ichimliklar ishlab chiqaruvchi korxonalar:* — alkogolsiz ichimliklar ishlab chiqarish uchun foydalanilgan suv hajmi boʻyicha 15870,0 15870,0 — boshqa maqsadlar uchun 98,2 124,8
Ish haqi, pensiyalar, stipendiyalar va nafaqalar miqdorini oshirish toʻgʻrisida
(decree, 2025-11-26)

6. Oʻzbekiston Respublikasi Prezidentining 2017-yil 20-noyabrdagi “Ish haqi, pensiyalar, stipendiyalar va nafaqalar miqdorini oshirish toʻgʻrisida”gi PF-5245-son Farmoni (6-bandi istisno qilingan holda) 2018-yilning 15-iyulidan oʻz kuchini yoʻqotgan deb hisoblansin.